open-index/open-wikipedia-markdown huggingface dataset:
Andrej Čipkár

**Andrej Čipkár** (, * 29. august 1932, Hložany – † 5. október 2009, Nový Sad) bol jedným z uznávaných básnikov a spisovateľov z radov vojvodinských Slovákov.

## Životopis
Andrej Čipkár sa narodil v obci Hložany, v roľníckej rodine. Základnú školu vychodil v rodisku, kedy sa po ukončení zapisuje na Slovenské gymnázium do Báčskeho Petrovca, ktoré končí v roku 1951. Počas školenia na gymnáziu zapája sa do samovzdelávacieho krúžku Sládkovič, kde uverejňuje svoje prvé básne a neskôr sa tu stáva aj predsedom. Ako stredoškolák svoje básne uverejňoval v v Hlase ľudu, Rozhľadoch, Novom živote a Ľudovom kalendári.

Hneď po ukončení gymnázia sa zapisuje na Filozofickú fakultu v Belehrade, kde na odbore Juhoslovanská literatúra a srbochorvátsky jazyk, končí štúdium v roku 1956. Počas štúdia prestal literárne tvoriť, ale to neznamenalo, že navždy.

V septembri roku 1956 sa zamestnal na základnej škole v Kysáči a od roku 1959 pôsobil v Kovačici (najprv na ZŠ a potom na Ekonomickej škole). V tom čase u Andreja Čipkára začína záujem o tvorbu učebníc (ktoré neskôr vypracoval spolu s manželkou Máriou Kardelisovou) a zostavil aj veľký počet vydaní domáceho čítania. Jeho bibliografia počíta vyše tristo jednotiek knižných vydaní. Od roku 1963 žil v Novom Sade, kde dva roky pôsobil ako osvetový poradca v Ústave pre zveľaďovanie všeobecného a odborného vzdelávania a potom bol prijatý do Ústavu pre vydávanie učebníc, kde pracoval najprv ako odborný spolupracovník, potom ako zodpovedný redaktor pre srbochorvátsky jazyk, hlavný a zodpovedný redaktor a nakoniec ako riaditeľ. V dôsledku transformácií Ústavu pre vydávanie učebníc dva roky pôsobil ako hlavný a zodpovedný redaktor Vydavateľstva *Znanje* a do výslužby odišiel roku 1994 ako pracovník *JP Zavoda za udžbenike i nastavna sredstva Beograd, Odeljenje u Novom Sadu*.

Spisovateľ Andrej Čipkár zomrel 5. októbra 2009 v Novom Sade, po krátkej a ťažkej chorobe. 

## Tvorba
Andrej Čipkár sa venoval krátkej poviedke, ale napísal aj zaujímavý román z nášho dedinského prostredia, ale videný nezvyčajnými autorskými subjektívnymi očami - ponáranie do sna a postáv, ako mimetistické písanie súčasných autorov v 90 rokoch minulého storočia.

### Próza
* 1976 *Návrat do neznáma*
* 2000 *Svet je na tvári miesta*
* 2009 *Namiesto kytice na Ráchelin hrob*
* 2009 *Vŕbový klin*

### Pre deti a mládež
* 2001 *Banánový kvet, deti a svet*
* 2007 *Rovné rozprávky (z) roviny*
* 2009 *Prečo???*

### Literatúra faktu
* 2006 *Smerovníky k sebe*

### Odborná literatúra
* 1978 *Prečo sa rozprávky majú rozprávať*

### Prekladateľská činnosť
* 1968 *Rozprávky o tom a onom*
* 1979 *Poslušné písmená*
* 1979 *Za kľúčovou dierkou*
* 1983 *Bosonohé detstvo*

## Externé odkazy
* 

Kategória:Slovenskí básnici
Kategória:Slovenskí spisovatelia
Stephen Covey

**Stephen R. Covey** (* 24. október 1932, Salt Lake City, Utah, USA – † 16. júl 2012, Idaho Falls, Idaho) bol americký lektor a tréner líderstva, prednášajúci na univerzite Jon M. Huntsman School of Business v Utahu, USA, a autor bestselleru *[[7 návykov skutočne efektívnych ľudí]]*. 

## Život
So svojou ženou Sandrou a rodinou žil v meste Provo v štáte Utah. V meste Provo je Univerzita Brighama Younga, na ktorej vyučoval pred vydaním svojho prvého bestselleru. Bol otcom deviatich detí a  starým otcom päťdesiatich dvoch vnúčat. V roku 2003 dostal cenu za otcovstvo od Národnej otcovskej iniciatívy (*National Fatherhood Initiative*). Jeho vyznanie aj autorská činnosť boli spätá s Cirkvou Ježiša Krista Svätých posledných dní, ako mormónsky misionár pôsobil dva roky v Anglicku.

## Dielo
* Stephen R. Covey. *[[7 návykov skutočne efektívnych ľudí]]: zásady osobného rozvoja, ktoré zmenia váš život*. 2. vydanie. Management Press, FC Czech, 2011. ISBN 978-80-7261-241-3. Medzinárodný bestseller, ktorý bol prvýkrát vydaný v roku 1989 a v češtine prvýkrát vyšiel pod názvom *Sedem návykov vodcovských osobností* v roku 1997.
* Stephen R. Covey. *8. návyk – od efektívnosti k výnimočnosti*. Management Press, 2005. ISBN 80-7261-138-0
* Stephen R. Covey, A. Roger Merrill, Rebecca R. Merrill. *To najdôležitejšie na prvé miesto*. Management Press, 2008. ISBN 978-80-7261-187-4
* Stephen R. Covey, Bob Whitman, Breck England. *Ako dosahovať predvídateľných výsledkov v nepredvídateľných časoch*. 1. vydanie. Management Press, FC Czech, 2010. ISBN 978-80-7261-206-2

## Referencie

## Externé odkazy
* Oficiálna stránka  
* Stephen Covey na www.isssp.org
* Rozhovor so Stephenom Coveyom v denníku E15 z roku 2008

## Zdroj

Kategória:Spisovatelia USA
Kategória:Absolventi Harvard University
Kategória:Osobnosti zo Salt Lake City
Majstrovstvá sveta IIHF v inline hokeji 2014

**Majstrovstvá sveta IIHF v inline hokeji 2014** boli v poradí 18. Majstrovstvá sveta IIHF v inline hokeji mužov, ktoré organizuje Medzinárodná hokejová federácia (IIHF). Konali sa od 1.7. júna 2014 v Pardubiciach, v Česku, za účasti 16 tímov rozdelených do 2 výkonnostných divízií. Česko hostilo svetový šampionát tretíkrát, predtým organizovalo turnaje v rokoch 2000 (v Hradci Královom a Choceni) a 2011 (v Pardubiciach). Jediným nováčikom turnaja bolo družstvo  , ktoré si vybojovalo postup  na šampionát v európskej kvalifikácii. Víťazom sa štvrtýkrát v histórii stali , ktoré získalo titul po 11 rokoch. Víťazom I. divízii sa stalo , ktoré o rok nahradí vypadávajúce .

Česku bola udelená organizácia MS v júni 2012, kedy sa rozhodlo aj o dejisku MS 2013.

## Štadión

## Kvalifikácia a nasadenie

## Elitná divízia
### Základné skupiny
#### Skupina A

#### Skupina B

### Play-off
#### Štvrťfinále

#### Stretnutia o umiestnenie

#### Stretnutie o udržanie sa v Elitnej divízii

#### Semifinále

#### Stretnutie o 3.miesto

#### Finále

## I. divízia
### Základné skupiny
#### Skupina C

#### Skupina D

### Play-off
#### Štvrťfinále

#### Stretnutia o umiestnenie (o 13.16. miesto)

#### Semifinále (o 9.12. miesto)

#### Stretnutie o 3.miesto (o 11. miesto)

#### Finále (o 9. miesto)

## Štatistiky

;Najproduktívnejší hráči

;Návštevnosť podľa družstiev

## Konečné poradie tímov

## Referencie

## Pozri aj
* Majstrovstvá sveta FIRS v inline hokeji 2014

## Externé odkazy
* Oficiálna stránka MS 2014  /
* MS 2014 na stránke oficiálnej IIHF 

Kategória:Majstrovstvá sveta v inline hokeji
Kategória:Inline hokej v 2014
Inline hokej
Kategória:2014 v Česku
Kategória:Inline hokej v Česku
Kvalifikácia na Majstrovstvá sveta IIHF v inline hokeji 2014

**Kvalifikácia na Majstrovstvá sveta IIHF v inline hokeji 2014** bola kvalifikácia na Majstrovstvá sveta 2014 I. divízie v inline hokeji mužov, ktoré sa konali v Česku. Kvalifikáciu organizovala Medzinárodná hokejová federácia (IIHF) a konala sa od 9.11. august 2013 v Passau, v Nemecku, za účasti 3 tímov. Na majstrovstvá sveta postúpilo iba víťazné družstvo.

## Účastníci

## Európska kvalifikácia

## Kvalifikácia zvyšku sveta
Keďže o MS 2014 malo záujem iba jedno družstvo, kvalifikácia sa neuskutočnila a na MS postúpila Brazília bez boja.

## Referencie

## Externé odkazy
* Európska kvalifikácia na oficiálnej stránke IIHF 

Kategória:Majstrovstvá sveta v inline hokeji
Kategória:Šport v 2013
Večne spievajú lesy

náhľad|Trygve Gulbranssen
**Večne spievajú lesy** (v origináli **Og bakom synger skogene**) s podtitulom *Trocha rozprávania z čias od rokov 1760-tych asi do roku 1810* je názov románu nórskeho spisovateľa Trygve Gulbranssena a zároveň prvý diel trilógie mapujúcej osudy starovekého nórskeho rodu Björndalovcov. Román bol prvýkrát vydaný v roku 1933 vydavateľstvom Aschehoug.
Ďalšími dvoma dielmi trilógie sú romány Zo smrtnej hory fúka a Niet inej cesty.

Alexander Matuška k slovenskému vydaniu napísal: *"Všetko je tu, ako v dobrom románe má byť: vzdor i láska, viera i povera, ľudia i zvieratá. Boh i mocnosti pekiel, rodenie i umieranie, skaza i vykúpenie; a ako býva len vo vynikajúcich románoch, všetko sa odohráva netraktátove, v rovine rozprávania."*

## Obsah

V románe sa čitateľ zoznámi s rodom Björndalovcov, ktorý ovláda horskú osadu ďaleko na severe. Dedinčania žijúci na juh od osady nemajú o ľuďoch zo severu, o *hôrnych ľuďoch*, dobrú mienku. Kolovala o nich povesť, že takmer ani neboli kresťania a povrávalo sa, že pestujú rozličné čary, že sú diví a napospol bitkári.

V úvode vystupuje hlavne Torgeir Björndal, muž, ktorý je v tom čase pánom na Björndale. Neskôr, po tom ako Torgeir zomiera pri love na medveďa, sa dejová línia sústreďuje na osudy jeho dvoch synov – staršieho Toreho a mladšieho Daga. Tí sa po potýčke s dedinčanmi rozhodnú pomstiť sa. A to tak, že začnú ešte väčšmi zveľaďovať svoj blahobyt. 

Jedného dňa, keď sa Tore spolu so svojou manželkou a malým synom vracia z mesta, kde boli navštíviť sestru Toreho manželky, praskne pod ich saňami ľad a všetci zahynú. Potom sa dej sústredí na posledného muža z rodu Björndalovcov – Daga. 

Dag sa neskôr sám ožení a má dvoch synov. Staršieho pomenúva Tore po svojom nebohom bratovi a mladší dostáva meno po ňom samotnom. 
Čitateľ potom sleduje osud starého Daga, ktorý sa vydáva cestou peňazí a moci, no zároveň stráda bez šťastia a úprimnej radosti. Napokon je pod vplyvom životných úderov nútený zmeniť svoj prístup k ľuďom aj k životu samotnému.

## Referencie

## Literatúra
* GULBRANSSEN, Trygve: *Večne spievajú lesy*. Bratislava: Slovenský spisovateľ 1968. 264 s. ISBN 13-72-028-68
* GULBRANSSEN, Trygve: *Zo smrtnej hory fúka*. Bratislava: Slovenský spisovateľ 1968. 196 s. ISBN 13-72-010-68-I
* GULBRANSSEN, Trygve: *Niet inej cesty*. Bratislava: Slovenský spisovateľ 1968. 192 s. ISBN 13-72-027-68-II

## Externé odkazy
* Recenzia trilógie Trygve Gulbranssena

Kategória:Knihy z 1933
Trygve Gulbranssen

**Trygve Emanuel Gulbranssen** (* 15. jún 1894, Oslo, Nórsko – † 10. október 1962, Eidsberg) bol nórsky spisovateľ a novinár. 

Aktívne pracoval v nórskom športovom hnutí, zameral sa na športovú činnosť mládeže. Svetovú známosť získal románovou trilógiou *Večne spievajú lesy ([[1933]], Og Bakom synger skogen)*, *Zo smrtnej hory fúka ([[1934]] Det Blaser fra Dauingfjell)* a *Niet inej cesty ([[1935]], Ingen vei går utenom)*. Ide o rodovú ságu z drsného nórskeho sedliackeho prostredia. Romanticky v nej ale opisuje severskú prírodu v kontraste s tvrdým životom a vzťahy vidieckych Severanov.

## Dielo
* 1933 *Og bakom synger skogene* (slovensky, 1968, *[[Večne spievajú lesy]]*)
* 1934 *Det blåser fra Dauingfjell* (slovensky, 1968, *[[Vanie vietor z hôr]]*)
* 1935 *Ingen vei går utenom* (slovensky, 1968, *[[Niet inej cesty]]*)

## Iné projekty

## Zdroj

Kategória:Nórski spisovatelia
Kategória:Osobnosti z Osla
Zoznam častí seriálu Hriešny zoznam

**Zoznam častí seriálu [[Hriešny zoznam]]**. Seriál má dve série. Prvá bola vysielaná na televíznej stanici Lifetime 8. apríla 2012, posledná 16. júna 2013. Na Slovensku seriál vysiela od júna 2014 TV Markíza.

## Série

## Časti
### 1. séria (2012)

### 2. séria (2013)

Hriešny zoznam
The Roots

**The Roots** je americká hip-hopová/neo soulová skupina, ktorú v roku 1987 založili Tariq "Black Thought" Trotter a Ahmir "Questlove" Thompson v meste Philadelphia. Skupina je známa svojím jazzovým a vyberavým ponímaním hip-hopu spolu s použitím hudobných nástrojov na svojich vystúpeniach. Webstránka About.com skupinu zaradila na 7. miesto svojho zoznamu 25 Best Hip-Hop Groups of All-Time, pričom ich nazvala "Hip-hop's first legitimate band".

## Členovia
;Súčasní členovia
* Black Thought – rapovanie (1987 – súčasnosť)
* Questlove – bicie (1987 – súčasnosť)
* Kamal Gray – elektronické klávesy (1994 – súčasnosť)
* F. Knuckles – perkusie (2001 – súčasnosť)
* Captain Kirk Douglas – elektrická gitara (2003 – súčasnosť)
* Tuba Gooding, Jr. (Damon Bryson) – suzafón (2007 – súčasnosť)
* James Poyser – elektronické klávesy (Pre *The Tonight Show Starring Jimmy Fallon* a iba občasné vystúpenia)
* Mark Kelley - basová gitara (2011 – súčasnosť)
;Bývalí členovia
* Malik B. – rapovanie (1987 – 1999)
* Kid Crumbs (Kenyatta Warren) – rapovanie (1993)
* Rubberband (Josh Abrams) – basová gitara (1992)
* Rahzel – beatbox (1995 – 2001)
* Dice Raw – rapovanie (1995 – 2001) (častý spolupracovaník skupiny)
* Scott Storch – klávesy (1993 – 1995)
* Ben Kenney – gitara, basová gitara (2000 – 2003)
* Martin Luther – vokály (2003 – 2004)
* Scratch – beatbox (1996 – 2003)
* Leonard 'Hub' Hubbard  – basová gitara (1992 – 2007)
* Owen Biddle – basová gitara (2007 – 2011)

**Časová os**

Súbor:Legendary Roots Crew.jpg

## Diskografia

; Štúdiové albumy
* *[[Organix]]* (1993)
* *[[Do You Want More?!!!??!]]* (1995)
* *[[Illadelph Halflife]]* (1996)
* *[[Things Fall Apart]]* (1999)
* *[[Phrenology]]* (2002)
* *[[The Tipping Point]]* (2004)
* *[[Game Theory]]* (2006)
* *[[Rising Down]]* (2008)
* *[[How I Got Over]]* (2010)
* *[[Undun]]* (2011)
* *[[…And Then You Shoot Your Cousin]]* (2014)

; EP
* *[[From the Ground Up]]* (1994)
* *[[The Legendary]]* (1999)

; Albumy spolupráce
* *[[Wake Up! (album)|Wake Up!]]* (2010) (s Johnom Legendom)
* *[[Betty Wright: The Movie]]* (2011) (s Benom Wrightom)
* *[[Wise Up Ghost]]* (2013) (s Elvisom Costellom)

## Referencie

## Zdroj

Kategória:Alternatívnohiphopové hudobné skupiny
Kategória:Funkové hudobné skupiny USA
Kategória:Hudobné skupiny z 1987
Kategória:Držitelia ceny Grammy
Kategória:Interpreti MCA Records
Hiketaón (syn Laomedóna)

**Hiketaón** (*Hiketaón*) je v gréckej mytológii syn trójskeho kráľa Laomedóna.
 
Keď trójsky princ Paris uniesol spartskému kráľovi Menelaovi jeho manželku Helenu, Hiketaón sa chcel vyhnúť vojne a preto na porade navrhol, aby ju vrátili. Paris však nebol ochotný Helenu vrátiť a keď sa za neho postavil aj jeho otec Priamos, Achájci Tróji vypovedali vojnu. Vojna potom trvala desať rokov a priniesla Tróji skazu. V tejto krvavej vojne zahynul aj Hiketaónov syn Melanippos, ktorého zabil Nestorov syn Antilochos.

## Referencie a bibliografia

Kategória:Postavy gréckej mytológie
Kategória:Trójska vojna
Emilia Clarková

**Emilia Clarková** (; * 23. október 1986, Londýn, Anglicko, Spojené kráľovstvo) je anglická herečka. Jej najznámejšou rolou je Daenerys Targaryen v seriáli stanice HBO, ''Game of Thrones'' (2011 – 2019).

## Životopis
Narodila sa v Londýne a vyrástla v Berkshire. Jej otec bol divadelný zvukový technik, jej matka je podnikateľka a mladší brat študuje politiku. Jej záujem o hranie začal keď mala tri roky a videla muzikál *Show Boat*, na ktorom v tej dobe pracoval jej otec. Študovala na školách St. Edward's (2000 – 2005) a Rye St Antony, kým išla študovať na Drama Centre London, ktoré absolvovala v roku 2009. Spočiatku sa objavovala v školských divadelných hrách, v dvoch na St. Edwards, v desiatich na Drama Centre London, v divadelnej hre *Sense* v uvedení od spoločnosti Company of Angels a v reklame pre Samaritans. Jej prvé televízne role boli Saskia Mayer v epizóde seriálu *Doctors* a Savannah vo filme *Trias útočí*. Časopis Screen International ju menoval ako jednu z britských hviezd zajtrajška. V roku 2010 bola obsadená ako Daenerys Targaryen do fantasy seriálu z produkcie HBO, ''Game of Thrones'', ktorý je založený na knižnej sérii ''Pieseň ľadu a ohňa'' od Georgea R. R. Martina. Bola obsadená ako náhrada za inú britskú herečku Tamzin Merchant, ktorá bola nahradená z nezverejnených dôvodov. Seriál sa začal vysielať v apríli 2011, získal pozitívne recenzie a bol rýchlo obnovený aj pre druhú sériu. Za svoje stvárnenie Daenerys v roku 2011 získala EWwy Award pre najlepšiu herečku vo vedľajšej úlohe v dramatickom seriáli a v roku 2013 bola v rovnakej kategórii nominovaná na cenu Emmy. V roku 2013 si zahrala v novom celovečernom filme s názvom ''Spike Island'', pomenovanom po mieste, kde sa konal v 1990 koncert The Stone Roses. V marci 2013 stvárnila hlavnú úlohu Holly Golightly v broadwayskom uvedení Capoteho novely, *[[Raňajky u Tiffanyho]]*. Hra mala premiéru 4. marca a derniéru 21. apríla. V máji 2013 bolo oznámené, že sa objaví po boku Jamesa Franca vo filme ''Garden of Last Days'', ale film sa nezačal produkovať. V roku 2013 bola Clarková obsadená ako Sarah Conor vo filme ''Terminator Genisys'', ktorý vyšiel v roku 2015. V septembri 2012 bolo oznámené, že Clarková chodí s hercom Sethom MacFarlane. Dňa 20. marca 2013 bolo oznámené, že svoj vzťah ukončili.

## Filmografia

## Ceny a nominácie

## Referencie

## Pozri aj
* Charles Dance
* Natalie Dormer
* Game of Thrones

## Iné projekty

## Externé odkazy
* 
* 
* Emilia Clarke na Internet Broadway Database
* Emilia Clarke na Spotlight

Kategória:Anglické divadelné herečky
Kategória:Anglické filmové herečky
Kategória:Anglické televízne herečky
Kategória:Osobnosti z Londýna
Slovenská národná futbalová liga

**Slovenská národná futbalová liga** bola v rokoch 1969 až 1993 najvyššia futbalová súťaž na území Slovenska. Bola založená v roku 1969 v súvislosti s federálnym usporiadaním Česko-Slovenska, kedy bol zavedený nový systém futbalových súťaží. Zanikla rozpadom Česko-Slovenska v roku 1993.

## Historické názvy
* 1969 – 3. liga skupina "C"
* 1974 – Slovenská národná futbalová liga
* 1981 – 1. slovenská národná futbalová liga

## Systémy jednotlivých ročníkov
;1969/70 – 1973/74
Súťaž sa hrala ako C skupina 3. ligy za účasti 14 družstiev. Víťaz postupoval do celoštátnej 2. ligy, posledné družstvá vypadávali do dvoch skupín divízie.

;1974/75 – 1975/76
Súťaž sa hrala ako Slovenská národná futbalová liga za účasti 14 družstiev. Víťaz postupoval do celoštátnej 2. ligy, posledné družstvá vypadávali do dvoch skupín divízie.

;1976/77
Súťaž sa hrala ako Slovenská národná futbalová liga za účasti 16 družstiev. Pretože sa rušila 2. liga, víťaz nepostupoval a zo súťaže vypadlo do dvoch skupín divízie až 9 družstiev.

;1977/78
Súťaž sa hrala ako Slovenská národná futbalová liga za účasti 16 družstiev. Víťaz hral baráž o postup do 1. ligy s víťazom Českej národnej futbalovej ligy, posledné družstvá vypadávali do dvoch skupín divízie.

;1978/79 – 1980/81
Súťaž sa hrala ako Slovenská národná futbalová liga za účasti 16 družstiev. Víťaz postupoval do 1. ligy, posledné družstvá vypadávali do troch skupín divízie.

;1981/82 – 1991/92
Súťaž sa hrala ako 1. slovenská národná futbalová liga za účasti 16 družstiev. Víťaz postupoval do 1. ligy, posledné družstvá vypadávali do dvoch skupín 2. slovenskej národnej futbalovej ligy.

;1992/93
Súťaž sa hrala ako posledný ročník 1. slovenskej národnej futbalovej ligy za účasti 16 družstiev. Prvých 6 družstiev postupovalo do 1. slovenskej ligy, zvyšné boli zaradené do 2. slovenskej ligy.

## Prehľad víťazov

* 1969/70 – ZVL Považská Bystrica
* 1970/71 – Strojárne Martin
* 1971/72 – Baník Prievidza
* 1972/73 – ZVL Kysucké Nové Mesto
* 1973/74 – VSŽ Košice
* 1974/75 – Zemplín Vihorlat Michalovce
* 1975/76 – ČH Bratislava
* 1976/77 – Chemlon Humenné
* 1977/78 – VSS Košice
* 1978/79 – Plastika Nitra
* 1979/80 – Tatran Prešov
* 1980/81 – ZŤS Petržalka
* 1981/82 – ZVL Žilina
* 1982/83 – Dukla Banská Bystrica
* 1983/84 – ZŤS Petržalka
* 1984/85 – DAC Poľnohospodár Dunajská Streda
* 1985/86 – Plastika Nitra
* 1986/87 – Internacionál Slovnaft ZŤS Bratislava-Petržalka
* 1987/88 – Slovan CHZJD Bratislava
* 1988/89 – ZVL Považská Bystrica
* 1989/90 – Tatran Agro Prešov
* 1990/91 – Spartak Trnava ZŤS
* 1991/92 – FC Nitra
* 1992/93 – 1. FC Košice

## Najlepší strelci

## Literatúra
* Jindřich Horák, Lubomír Král: *Encyklopedie našeho fotbalu*
* *Futbalové ročenky* vydavateľstva Šport
* týždenník *TIP*
Walden (jazero)

thumb|Jazero Walden, 2010
thumb|Waldenské jazero, okolo r. 1908
**Walden** je jazero, ktoré sa nachádza pri americkom meste Concord v štáte Massachusetts. Dosahuje rozlohu  a jeho maximálna hĺbka mierne presahuje . Jeho tvar bol vymodelovaný ustupujúcimi ľadovcami pred 10 až 12 tisíc rokmi.

Jazero Walden preslávil svojím dielom americký spisovateľ a filozof-transcendentalista Henry David Thoreau. Na jeho severnom brehu žil dva roky, počnúc letom 1845. Svoju skúsenosť zo života v úzkom spojení s prírodou vpísal do knihy Walden čiže Život v lesoch.

Pozemok, na ktorom si tu vystaval jednoduchú chatu, vlastnil jeho priateľ, filozof Ralph Waldo Emerson, ktorý ho Thoreauovi k realizácii jeho plánu zapožičal. Posteľ, stoličky a stôl z Thoreauovej chaty sa nachádzajú v zbierke múzea v Concorde.

## Citát
Blízko miesta, kde Thoreau žil, je vo drevenej doske vrytá citácie z jeho knihy:

## Galéria

Súbor:Site of Thoreau's cabin.JPG|Miesto, kde stávala chata
Súbor:Replica of Thoreau's cabin near Walden Pond and his statue.jpg|Replika chaty pri Waldene
Súbor:The interior of Thoreaus original cabin replica, Walden Pond.jpg|Replika interiéru 


## Referencie

## Iné projekty

## Zdroj

Kategória:Jazerá v USA
Concord (Massachusetts)

náhľad|Concord
**Concord** je mesto v Middlesex County, v americkom štáte Massachusetts. Žije tu asi 17 tisíc obyvateľov. 

Concord má významné miesto v amerických dejinách i literatúre. 

## Dejiny
V roku 1775 sa v meste a jeho blízkosti odohrala bitka o Lexington a Concord.

## Literatúra
Vzhľadom na svoju veľkosť má Concord bohatú históriu, ktorá je významná pre vývoj americkej literatúry. V roku 1835 sa do mesta prisťahoval filozof a spisovateľ Ralph Waldo Emerson (1803 – 1882), ktorý sa čoskoro stal jeho význačným občanom. Vytvorila sa tu skupina spisovateľov a filozofov, ktorým bol blízky transcendentalizmus, do ktorej ďalej patril napr. Henry David Thoreau, rodák z Concordu, či Nathaniel Hawthorne alebo Bronson Alcott.

## Osobnosti mesta
* Henry David Thoreau (* 1817 - † 1862), filozof, spisovateľ, básnik, abolicionista a prírodopisec 
* Hal Gill (* 1975), hokejový obranca

## Partnerské mestá
* Nanae, Japonsko
* Quito, Ekvádor
* Saint-Mandé, Francúzsko
* San Marcos, Nikaragua
* Torreón, Mexiko
* Vila Nova de Gaia, Portugalsko

## Iné projekty

## Externé odkazy
* Oficiálna stránka

## Zdroj

Kategória:Mestá v Massachusetts
Binárny diagram železo-uhlík

**Binárny diagram železo-uhlík** ( fázový, al. rovnovážny binárny diagram Fe-Fe3C ) popisuje rovnovážny binárny systém, v ktorom možno podľa závislosti na obsahu uhlíka a teplote odčítať fázové a štrukturálne premeny v zliatine železo-uhlík, (technickom železe). Okrem železa v prevažujúcej koncentrácii a uhlíka sú v technickom železe obsiahnuté ešte ďalšie žiadané prvky, ako sú napr. mangán, kremíkatď., ale i nežiaduce, ako fosfora síra. Najdôležitejší prvok – okrem železa – obsiahnutý v zliatine je uhlík, a už malé zmeny jeho koncentrácie majú zásadný dopad na vlastnosti materiálu. Ako ocele sa označujú zliatiny do obsahu 2,14 % uhlíka, nad touto koncentráciou sa zliatiny železo-uhlík označujú ako surové železo alebo liatiny.

## Referencie

Kategória:Zváranie
Kategória:Uhlík
Kategória:Zliatiny železa
Kategória:Fázové diagramy zliatin
Karbid

náhľad|Acetylid vápenatý
**Karbidy** sú zlúčeniny uhlíka s menej elektronegatívnymi prvkami s výnimkou vodíka. Podľa väzieb sa rozdeľujú na karbidy iónové, kovalentné a intersticiálne.

## Iónové karbidy
Karbidy s iónovými väzbami tvorí uhlík s prvkami prvej, druhej a tretej skupiny periodickej tabuľky, s lantanoidmi a s hliníkom. V kryštálovej štruktúre týchto karbidov sa môžu nachádzať anióny C4- (*metanidy*), C22- (*acetylidy*) alebo C34- (*alylenidy*). Karbidy tohto typu sa reakciou s vodou rozkladajú za vzniku príslušných uhľovodíkov: metanidy → metán, acetylidy → acetylén, alylenidy → alylén (pri niektorých zlúčeninách napr. LaC2 vznikajú rozkladom aj iné uhľovodíky).  Najvýznamnejší člen tejto skupiny je acetylid vápenatý (CaC2). Špeciálnym prípadom sú acetylidy 11. a 12. skupiny (meď, striebro, zlato, zinok, kadmium a ortuť), ktoré sa dajú pripraviť zavádzaním acetylénu do roztoku príslušného prvku, no ich štruktúra nie je iónová.

## Kovalentné karbidy
náhľad|Karbid bóru
Kovalentné (polymérne) karbidy tvorí uhlík s kremíkom a bórom. Polymérne karbidy sú nereaktívne, majú vysoké teploty topenia a sú veľmi tvrdé. S kremíkom tvorí zlúčeninu SiC (karbid kremičitý, karborundum, v prírode sa vzácne vyskytuje ako minerál v meteoritoch – moissanit), v prípade bóru je väčšia variabilita zlúčenín, najbežnejší je B4C (karbid tetrabóru). Obe zlúčeniny, karbid kremičitý aj karbid tetrabóru, majú široké uplatnenie v priemysle (abrazíva, materiál pre brzdné doštičky a pod.).

## Intersticiálne karbidy
náhľad|Štruktúra alfa karbidu volfrámu
Intersticiálne (alebo aj kovové) karbidy tvorí uhlík s prechodnými prvkami. Kryštálová mriežka týchto zlúčenín je podobná kovovej, alebo je to kubické, alebo hexagonálne najtesnejšie usporiadanie atómov príslušného kovu s tým, že uhlík obsadzuje medzery v tomto usporiadaní. Príslušné karbidy si poväčšine zachovávajú kovové vlastnosti (vodivosť, lesk), uhlík zvyšuje teplotu topenia a tvrdosť materiálu.

Osobitným prípadom sú karbidy prvkov, ktorých kovový polomer je menší ako 135 pm (skupina železa, mangán, chróm), kde je väčšia variabilita zlúčenín. Napr. železo vytvára karbidy približného zloženia Fe3C, Fe7C3 a Fe2C, z nich najznámejší je Fe3C (cementit, zložka ocele). Tieto, takzvané *prechodné* karbidy (tvoria prechod medzi intersticiálnymi a iónovými karbidmi) sú viac reaktívne, často sú rozpustné v kyselinách, niekedy aj vo vode.

## Pozri aj
* Acetylid

## Iné projekty

## Zdroj
* 
* 

Kategória:Anióny

Kategória:Zlúčeniny uhlíka
Melanippos (syn Hiketaóna)

**Melanippos** (*Melanippos*) je v gréckej mytológii syn Hiketaóna z tróadskej Perkóty.
 
Keď trójsky princ Paris uniesol spartskému kráľovi Menelaovi manželku Helenu, jeho otec Hiketaón sa snažil vyhnúť vojne a preto Trójanom odporúčal, aby ju vrátili. Paris ale o tom nechcel nič počuť a keď sa na jeho stranu postavil aj jeho otec kráľ Priamos, Achájci boli nútení Tróji vypovedať vojnu. Vojna potom trvala desať rokov a priniesla Tróji skazu.

Malanippos bol vnuk trójskeho kráľa Laomedóna. Keď v trójskej vojne Menelaos zabil jeho bratranca Dolopa, hlavný veliteľ trójskych vojsk Hektor ho pobádal, aby ho pomstil. V pätnástom speve Homérovej Iliady jeho slová zazneli takto: „*Melanippos, chceš v boji ochabnúť? Čo tvojim srdcom nepohne, že zabili bratranca tvojho Dolopa? Nevidíš, ako zápasia o jeho zbroj? Ale poď za mnou! Veď nesmieš ďalej s Achájcami bojovať len z diaľky*". Malanippos Hektora nasledoval a keď sa následne dostal doprostred bojového virvaru, zabil ho Nestorov syn Antilochos.

## Referencie a bibliografia

Kategória:Postavy gréckej mytológie
Kategória:Trójska vojna
Walden alebo život v lese

**Walden alebo život v lese** (často skrátene **Walden**) je kniha amerického filozofa Henryho Davida Thoreaua, jedného z hlavných predstaviteľov transcendentalizmu.

Prvýkrát bola vydaná v roku 1854 bostonským nakladateľstvom Ticknor and Fields. Zobrazuje Thoreauov život po dva roky, dva mesiace a dva dni v lese na brehu jazera Walden, neďaleko jeho priateľov a rodiny v Concordu, Massachusetts. Walden bol napísaný tak, aby vzbudzoval dojem, že pobyt trval jeden rok, s jasne oddelenými ročnými obdobiami. Thoreau nazval svoj pobyt experimentom v prostom žití.

Jazero, pri ktorom Thoreau žil, je turistickou atrakciou a jeho okolie je miestom sporov o to, do akej miery má byť stavebne rozvíjané.

## Ukážka
* *Chorému doktori múdro odporúčajú zmenu vzduchu a krajiny. Vďakabohu, tu nie je celý svet. Konský gaštan nerastie v Novom Anglicku a kosa mnohohlasého zriedka tu počuť. Divá hus je viac kozmopolitom než my; raňajkuje v Kanade, na poludnie je v Ohiu a cibrí si na noc perie v ústí riek na juhu. Aj byvol ide do istej miery rovnakým krokom s ročnými obdobiami a spása pasienky coloradské len potiaľ, pokiaľ ho zelenšia a sladšia tráva nečaká v Yellowstone. My však si myslíme, že keď drevené ploty boli strhnuté a kamenné múry vybudované na našich farmách, naďalej sú našim životom vytýčené medze, a náš osud že je spečatený. Ak vás zvolí mestským pisárom, nemôžete ísť tohtoročného leta do Ohňovej zeme: napriek tomu však môžete sa ocitnúť v krajine pekelného ohňa. Vesmír je rozsiahlejší než náš názor o ňom...*

## Slovenský preklad
* *Walden alebo život v lese*. Bratislava: OZ Brak, 2017.

## České preklady
* *Walden čili Život v lesích*. Praha : Jan Laichter, 1902. Preklad: Zdeněk Franta.
* *Walden či Život v lesích*. Praha : Knihovna Walden, 1924. Preklad: Miloš Seifert
* *Walden či Život v lesích*. Praha : J. Otto, společnost s r.o., 1933. Preklad: Miloš Seifert
* *Walden čili Život v lesích*. Praha : Jan Laichter, 1949. Preklad: Zdeněk Franta. Ilustrace: Rudolf Růžička.
* *Walden aneb Život v lesích*. Praha : Odeon, 1991. Preklad: Josef Schwarz. ISBN 80-207-0278-4
* *Walden aneb Život v lesích*. Praha : Paseka, 2006. Preklad: Josef Schwarz. ISBN 80-7185-671-1

## Iné projekty
* Walden – plný anglický text knihy na Wikisource
* Walden – plný anglický text knihy v projekte Gutenberg

## Zdroj

Kategória:Literatúra v USA
Kategória:Knihy z 1854
All Fall Down

„**All Fall Down“ / „Breezeblock**“ je singel rakúskej drum and bassovej dvojice Camo & Krooked. Obe skladby singlu sa objavili na ich druhom štúdiovom albume *Cross the Line*, ktorý bol vydaný koncom roku 2011 cez Hospital Records. Singel bol vydaný v Spojenom kráľovstve dňs 3. júna 2011, pričom skladba „All Fall Down“ obsahuje vokály od trance vokalistky Shaz Sparks (ktorá je známa pre svoju spoluprácu s drum and bassovým producentom Johnom B).

Singel sa stal jedným z prvých, ktoré sa dostali do rebríčkov, pričom obsadil 40. miesto v UK Dance Chart a 196. miesto v UK Singles Chart.

## Zoznam skladieb

## Pozície v rebríčkoch

## Referencie

## Zdroj

Kategória:Single z 2011
Kategória:Piesne Camo & Krooked
Menón

**Menón** (*Menón*) môže byť:
* v gréckej mytológii trójsky bojovník, pozri Menón (mytológia)
* starogrécky hrnčiar, pozri Menón (hrnčiar)
* Tesálčan z Farsalu, veliteľ vojska, pozri Menón I. z Farsalu
* veliteľ vojska v peloponézskej vojne, pozri Menón II. z Farsalu
* veliteľ tesálskeho vojska na konci 5. stor. pred Kr., pozri Menón III. z Farsalu
* veliteľ vo vojsku Kýra Mladšieho, pozri Menón IV. z Farsalu
* satrapa Arachósie za vlády Alexandra Veľkého, pozri Menón (satrapa)
* archón vládnuci za konzulátu Lucia Aemilia Mamerca, pozri Menón (archón)
Kaliningrad (rozlišovacia stránka)

**Kaliningrad** môže byť:

* mesto v Rusku v Kaliningradskej oblasti, pozri Kaliningrad
* v rokoch 1938 – 1996 názov mesta Koroľov v Moskovskej oblasti, pozri Koroľov (mesto)
* názov ruskej lode, pozri Kaliningrad (loď)

## Pozri aj
* Kaliningradská oblasť
* Kaliningrad K-5
* Kaliningrad K-4
Tróas

**Tróas** alebo **Tróada** (*Tróas*) môže byť:
* v staroveku kraj od mysu Lekton k Helespontu, pozri Tróas (kraj)
* dcéra Neoptolema I., kráľa starogréckeho kmeňa Molosov, pozri Tróas (dcéra Neoptolema I.)
Cro

**Carlo Waibel** (* 31. január 1990), známy pod umeleckým menom **Cro**, je nemecký raper, spevák, producent a dizajnér, ktorý pôsobí pod vydavateľstvom Chimperator Productions. Svoju hudbu popisuje ako niečo medzi rapom a popom, čo nazýva "Raop". Známy je svojou panda maskou, ktorou si zakrýva tvár. Predal viac než 1 725 000 nosičov. Medzi jeho najznámejšie single patrí „Easy“, „Du“, „Einmal um die Welt“, „Whatever“.

## Biografia
Carlo sa už od malička sa venoval hudbe. Nahrávať začal v trinástich. Učil sa hrať na klavír a na gitaru. Navštevoval školu Johanna Gutenberga v Stuttgarte. Počas školy používal pseudonym Lyr1c. V roku 2009 vydal svoj prvý mixtape pod názvom "Trash". Neskôr v roku 2011 vydal svoj druhý mixtape "Meine Musik", vďaka čomu si ho všimol nemecký hip-hopový muzikant Kaas. Cez Kaas-a sa zoznámil s riaditeľom nahrávacej spoločnosti Chimperator Productions, pod ktorou dodnes pôsobí. Po tom, ako skončil školu, pracoval istý čas pre Stuttgartské noviny (Stuttgarter Zeitung) ako kariksturista. Od roku 2010 navrhuje pre svoju vlastnú módnu značku Vio-Vio.
V roku 2011 vyšiel aj mixtape "Easy". O rok neskôr vydal štúdiový album RAOP, z ktorého pochádza asi najznámejšia pieseň CRO-a "Einmal um die Welt". Ďalšie single z albumu sú "Du", "Meine Zeit", "King of Raop" a "Ein Teil". V roku 2013 vyšiel mixtape "Sunny" a štúdiový album "RAOP+5", na ktorom sa nachádza tiež singel "Whatever", ktorý bol hitom leta 2013 v Nemecku a Rakúsku. CRO koncertuje so svojou CRO Crew, ktorá sa skladá zo štyroch členov: PSAIKO.DINO (DJ), Tim Schwerdter (gitara) a Flo König (bicie).

## Diskografia
### Štúdiové albumy
* 2012 – *Raop*
* 2013 – *Raop +5*
* 2014 – *Melodie*
* 2017 – *tru.*
* 2021 – *Trip*
* 2022 – *11:11*

### EP
* 2012 – *Einmal um die Welt*
* 2013 – *Whatever*
* 2023 – *Spacejam EP*

### Mixtape
* 2009 – *Trash*
* 2011 – *Meine Musik*
* 2011 – *Maop*
* 2012 – *Easy*
* 2013 – *Sunny*

### Single
* 2012 – *Easy*
* 2012 – *Hi Kids*
* 2012 – *Du*
* 2012 – *King of Raop*
* 2012 – *Meine Zeit*
* 2012 – *Einmal um die Welt*
* 2012 – *Ein Teil*
* 2012 – *Nie mehr*
* 2012 – *1 Million*
* 2012 – *Starting Over*
* 2013 – *Whatever*
* 2013 – *Wie du*
* 2014 – *Traum*

## Iné projekty

## Externé odkazy
* 
* Vio Vio
* 

Kategória:Nemeckí speváci
Ján XIV. (pápež)

**Ján XIV.** (rodným menom *Pietro Canepanova*; * ?, Pavia, Taliansko – † 20. august 984, Rím, Pápežský štát) bol 136. pápež rímskokatolíckej cirkvi. Pápežský úrad zastával od decembra 983 do svojej smrti.

## Biografia
O jeho živote sa vie veľmi málo. Jediným zachovaným písomným prejavom Jána XIV. je jeho bula, ktorou udelil pálium arcibiskupovi Alovi z Beneventa. Krátko po uvedení do úradu sa do Ríma vrátil Oto II., ktorý predtým menoval Jána za pápeža, a ktorý zomrel na maláriu hneď po svojom príchode. Manželka Ota II., cisárovná Theofana sa musela vrátiť do Nemecka starať sa o svojho syna Ota III. a Ján zostal v Ríme bezbranný. Bonifác VII., ktorý bol protipápežom aj Benediktovi VII. sa vrátil do Ríma a uväznil Jána do Anjelského hradu, kde po štyroch mesiacoch umrel od hladu.

## Pozri aj

* Zoznam kardinálov vymenovaných Jánom XIV.

## Iné projekty

## Zdroj
* 

Kategória:Úmrtia 20. augusta
Kategória:Úmrtia v 984
Kategória:Talianski pápeži
Kategória:Pochovaní v bazilike svätého Petra
Vitalian

Svätý **Vitalian** (* ?, Segni, Byzantská ríša – † 27. január 672, ?) bol 76. pápež rímskokatolíckej cirkvi. Pápežský úrad zastával od 30. júla 657 do svojej smrti.

## Biografia
Na začiatku svojho pontifikátu obnovil dobré vzťahy medzi Svätou stolicou a Konštantínopolom. Byzantského cisára Konstansa II. vítal ohromnými ceremóniami, keď v júni 663 navštívil na 12 dní Rím. Napriek tomu cisár vydrancoval Panteon a 1. marca 666 vydal dekrét, na základe ktorého sa Ravenna stala stolicou nezávislou od Ríma s právom voliť si biskupa a aj ho vysvätiť troma sufragánmi. Vitalian sa snažil zaviesť vo Veľkej Británii katolicizmus rímskeho obradu a tým zrušiť keltské zvyky. 26. marca 668 vysvätil Teodora z Tarzu za canteburského arcibiskupa, aby reorganizoval cirkev v Anglicku. V Ríme rozvinul lateránsku spevácku školu, v ktorej boli vyškolení speváci „vitalíni“, ktorí spievali na nových pápežských omšiach byzantského obradu. Vitalian zomrel 27. januára 672. Neskôr bol vyhlásený za svätého, sviatok má 27. januára.

## Iné projekty

## Zdroj
* 

Kategória:Úmrtia 27. januára
Kategória:Úmrtia v 672
Kategória:Pápeži
Kategória:Svätci
Kategória:Pochovaní v bazilike svätého Petra
Kategória:Katolícki svätci majúci sviatok 27. januára
Stefan Wyszyński

Blahoslavený **Stefan kardinál Wyszyński** [stefan vyšyňski] (* 3. august 1901, Zuzela† 28. máj 1981, Varšava) bol poľský rímskokatolícky biskup a kardinál. V rokoch 1946 až 1948 bol lublinským diecéznym biskupom a v rokoch 1948 až 1981 arcibiskupom varšavskmý a gniezdenským, a prímasom Poľska. V čase komunizmu patril k obhajcom ľudskej dôstojnosti, ľudských práv a náboženskej slobody. Bol tiež vyštudovaným právnikom a profesorom kánonického práva, sociológie a sociálnej náuky Katolíckej cirkvi.

Je po ňom pomenovaná Univerzita kardinála Stefana Wyszyńského vo Varšave.

## Život
V roku 1920 vstúpil do seminára v Wloclawku a po štyroch rokoch štúdií bol vysvätený na kňaza. V rokoch 1925 až 1929 pokračoval v štúdiách na Katolíckej univerzite v Lubline, ktorú zakončil doktorátom. Po vypuknutí druhej svetovej vojny sa ukrýval pred gestapom. Po skončení vojny sa vrátil späť do Wloclawku, kde reorganizoval seminár a zastával funkciu rektora. Roku 1946 ho pápež Pius XII. menoval lublinským biskupom. Do svojho biskupského erbu dal slová „Soli Deo“ (Jedinému Bohu). Služba Bohu samotnému skrze Máriu bola viditeľná v celom jeho živote.

Po smrti kardinála Augusta Hlonda roku 1948 bol Wyszyński vymenovaný za arcibiskupa-metropolitu gnieznianského a varšavského a prímasa Poľska. Roku 1953 ho pápež Pius XII. menoval kardinálom.

Na počiatku 50. rokov, v období napätia medzi poľskou vládou a cirkvou, nechali komunistické orgány kardinála Wyszyńského zbežne uväzniť v Rywałde Królewskom, Stoczku Warmińskom, Prudniku a Komanczi. Na poslednom mieste svojej izolácie 16. mája 1956 napísal text Jasnohorské sľuby národa poľského (*Jasnogórskie sluby Narodu Polskiego*).

## Proces blahorečenia
Proces blahorečenia začal 29. mája 1989 na popud pápeža sv. Jána Pavla II. Pápež František 18. decembra 2017 uznal hrdinské čnosti kardinála Wyszyńského, čím získal titul „ctihodný“.

Liturgická spomienka na tohto kardinála pripadá na 28. máj.

## Galéria

Súbor:Częstochowa, Jasna_Góra, pomnik kardynała Stefana Wyszyńskiego.JPG|Częstochowa, socha kardinála
Súbor:Warschau Denkmal Stefan Kardinal Wyszynski 1069.jpg|Kardinálov pomník vo Varšave
Súbor:Pomnik Jana Pawła II i Stefana Wyszyńskiego, Plac Farny Prudnik 3.jpg|Ján Pavol II. a Stefan Wyszyński, Prudnik


## Referencie

## Literatúra
*  

## Iné projekty

## Zdroj

Kategória:Poľskí kardináli
Kategória:Arcibiskupi Gnieznenskej arcidiecézy
Kategória:Arcibiskupi Varšavskej arcidiecézy
Kategória:Poľskí rímskokatolícki biskupi
Kategória:Osobnosti na poľských bankovkách
Kategória:Osobnosti Druhého vatikánskeho koncilu
Kategória:Poľskí kánonisti
Kategória:Katolícki svätci majúci sviatok 28. mája
Kategória:Poľskí katolícki blahoslavení
Charles Dance

**Walter Charles Dance**, (* 10. október 1946, Redditch, Spojené kráľovstvo) je britský herec, scenárista a režisér.

## Životopis
Narodil sa do rodiny kuchárky Eleanor a inžiniera Waltera. Vyrastal v Plymouthe. Venoval sa tiež grafickému dizajnu, ktorý vyštudoval na technickej škole pre chlapcov v Plymouthe,  než sa dal na herectvo.

## Kariéra
Pred kamerou sa prvýkrát objavil v roku 1974 v seriáli *Father Brown*. Slovenským a českým divákom potom môže byť známy z veľkého množstva úspešných celovečerných filmov. K tým najznámejším patria snímky ako: Len pre tvoje oči; Viac ako dosť; Dobrý deň, Babylónia; Votrelec; Hilary a Jackie; Tmavomodrý svet alebo Bazén. Objavil sa tiež v hlavných úlohách seriálov ako Ponurý dom alebo Game of Thrones. 
Venuje sa tiež réžii, pod jeho taktovkou vznikol film Dámy v rokoch.

## Ocenenia
Za svoju rolu v seriáli Ponurý dom bol nominovaný na cenu Emmy. Za rolu v ďalšom seriáli – Perla v korune – bol nominovaný na cenu BAFTA, ani jednu z nominácií však v ocenenie nepremenil. Za celú kariéru získal 9 ocenení, na ďalších 6 bol nominovaný. 

Je držiteľom Rádu britského impéria.

## Osobný život
Od roku 1970 do roku 2004 bol ženatý s Joannou Haythornovou, s ktorou má dve deti. Potom žil s herečkou Sophiou Mylesovou alebo sochárkou Eleanor Boormanovou, s ktorou má dcéru Rose.

## Vybraná filmografia
### Filmy
* 1981 – Len pre tvoje oči
* 1985 – Viac ako dosť
* 1986 – Zlaté dieťa
* 1987 – Dobrý deň, Babylónia
* 1988 – Pascaliho ostrov
* 1992 – Votrelec 3 
* 1993 – Posledný akčný hrdina
* 1994 – Čínsky mesiac
* 1995 – Smrteľná liečba
* 1996 – Vesmírni trakeri, Michael Collins
* 1998 – Láska medzi paragrafmi, Hilary a Jackie
* 1999 – Srdiečka
* 2001 – Tmavomodrý svet, Gosford Park
* 2002 – Ali G Indahouse
* 2003 – Bazén
* 2006 – Zahrievacie kolo, Sólokapor, Dvakrát za život
* 2011 – Princ a pruďas
* 2012 – Underworld : Prebudenie
* 2013 – Justin : Ako sa stať rytierom
* 2014 – Dracula: Neznáma legenda
* 2014 – Kód Enigmy
* 2015 – Dáma v zlatom

### Televízia
* 1990 – Fantóm opery
* 1996 – Búrka
* 1997 – Rabínova dcéra, Mŕtva a živá
* 2000 – Vražedné miesta : Doktor Bell – temné začiatky Sherlocka Holmesa
* 2003 – Henrich VIII.
* 2004 – Don Bosco
* 2005 – Prstoklad
* 2007 – Strelec v ohrození
* 2010 – Zaslaná pošta
* 2011 – Počiatok Krajiny Nekrajiny

### Televízne seriály
* 1974 – Father Brown
* 1984 – Perla v korune
* 2005 – Ponurý dom
* 2009 – Trinity
* 2011 – Game of Thrones
* 2012 – Protiúder

### Videohry
* The Witcher 3: Wild Hunt ako Emperor Emhyr var Emreis (2015)

## Referencie

## Literatúra
* *Contemporary Theatre, Film and Television* od Thomasa Riggsa - A Biographical Guide Featuring Performers, Directors, Writers, Producers, Designers, Managers, Choreographers, ... Theatre, Film and Television Volume 67   ISBN 9780787690403

## Externé odkazy
* 
* 

Kategória:Anglickí divadelní herci
Kategória:Anglickí filmoví herci
Kategória:Anglickí televízni herci
Kategória:Britskí filmoví režiséri
Kategória:Britskí scenáristi
Vyhladzovací tábor Bełżec

náhľad|Pamätník obetiam tábora Bełżec.
**Vyhladzovací tábor Bełżec** bol nacistický vyhladzovací tábor v nacistickým Nemeckom okupovanom Poľsku počas druhej svetovej vojny. Tábor sa nachádzal neďaleko obce Bełżec, v juhovýchodnom Poľsku blízko Lublinu.

Výstavba tábora sa začala v novembri 1941. V prevádzke bol od 17. marca 1942 do konca novembra až decembra 1942. Kremácie mŕtvych tiel pokračovali až do marca 1943. Prvé transporty prišli do tábora niekoľko dní po jeho sprevádzkovaní. Priviezli 30 000 Židov z Lublinu, 15 000 z Ľvova a 35 000 z okolia Lublinu. Prvým veliteľom tábora bol Christian Wirth. Od augusta 1942 do júna 1943 viedol tábor Gottlieb Hering. Tábor fungoval, podobne ako vyhladzovacie tábory Auschwitz-Birkenau, či Treblinka, ako súčasť operácie Reinhard - najmasovejšej vyvražďovacej akcie v rámci nacistického konečného riešenia židovskej otázky. V roku 1943 Himmler nariadil exhumácie obetí vraždenia v tábore a ich systematickú kremáciu, touto úlohou bol poverený Lorenz Hackenholt.

Bełżec sa tak stal dejiskom masovej popravy, zločinov proti ľudskosti, genocídy a holokaustu. V tábore počas jeho krátkej existencie zahynulo približne 500 000 až 600 000 ľudí, prevažne Židov.

## Referencie

## Iné projekty

Kategória:Nacistické koncentračné tábory
Selah Sue

[náhľad|Selah Sue  	na [Zelt-Musik-Festival | ZMF 2018 v meste Freiburg im Breisgau Nemecko ]]
**Selah Sue**, vlastným  menom **Sanne Greet A. Putseys**,  (* 3. máj 1989, Leefdaal, Belgicko) je belgická speváčka.

Žánre, ktoré spieva, sú soul, reggae, R&B. Do skladieb sa snaží dávať prvky v štýloch soul, funk a reggae, so snahou dostať sa na úroveň svojich idolov ako Lauren Hill, Erykah Badu a Bob Marley.

## Tvorba
Svoj debutový album s názvom *Selah Sue* vydala v roku 2011, album predstavoval aj jej najväčší úspech doposial. Z tohto albumu sa predalo niečo cez 720 000 kópií v Európe a len vo Francúzsku 320 000. Medzi jej najväčšie hity patril singel *Raggamuffin*, alebo *Crazy vibes* a hlavne *This world*. Singel Raggamuffin bol na YouTube videný viac než milión krát. Singel This world sa na Slovensku preslávil v známej televíznej reklame na čokoládovú pochúťku známej značky.

## Hudobná kariéra
V roku 2012 vydala svoj debutový album aj v Spojených štátoch, kde tento album dostal veľmi pozitívne recenzie. Viac ako 400 000 stiahnutí bolo spočítaných v priebehu jedného týždňa. Po tomto úspechu magazín Rolling Stone menoval Selah Sue ako jednu z nových tvári v roku 2012. Jej cesta k umeniu bola veľmi ťažká. Keďže vyrastala v malom meste v Belgicku, nemala veľa možností rozvíjať svoj talent ďalej a ani nikto z jej rodiny nemal nadanie tohto druhu. Nemala veľké predpoklady stať sa speváčkou. Aj keď nepatrí medzi najznámejšie speváčky na svete, jej tvorba je veľmi zaujímavá. V roku 2012 sa zúčastnila známeho európskeho festivalu v Česku s názvom *Rock For People*.

## Referencie


Kategória:Belgické popové speváčky
Kategória:Belgické reggae speváčky
Kategória:Belgické R&B speváčky
Kategória:Belgické soulové speváčky
Kategória:Belgické osobnosti flámskeho pôvodu
Team (album)

***Team*** je názov debutového albumu rovnomennej slovenskej rockovej skupiny.

Príprava materiálu na album sa začala niekedy v polovici 80. rokov. Začiatkom roku 1988 sa k Teamu pridal spevák Pavol Habera (dovtedy spieval Milan Dočekal), s ktorým skupina album nahrala. Pochádzajú z neho hity ako „Reklama na ticho“, „Malá nočná búrka“, „Nároční“ alebo „List od Vincenta“.

## Zoznam skladieb

## Zostava
;Skupina Team
* Pavol Habera – spev (1-3, 5. 6. 8-11), akustická gitara, vokály
* Dušan Antalík – gitara, vokály
* Ivan Válek – basová gitara, vokály
* Milan Dočekal – klávesové nástroje, vokály, spev (4, 7, 11)
* Ivan Marček – bicie nástroje
* Bohuš Kantor – klávesové nástroje, vokály
;Hostia
* Vašo Patejdl - elektrický klavír (10), LinnDrum Computer (5, 8)
;Produkcia
* Ján Lauko, Peter Smolinský - hudobná réžia
* Juraj Filo - zvuková réžia
* Igor Adamec - technik
* Fedor Nemec - fotografie
* Róbert Němeček - dizajn

Kategória:Debutové albumy
Kategória:Hudobné albumy z 1988
Kategória:Albumy skupiny Team
Michaela Kocianová

**Michaela Kocianová** (* 29. december 1988, Trenčín) je slovenská topmodelka.

## Život
Michaela patrí k najznámejším slovenským topmodelkám. Meria 181 centimetrov, farba vlasov je svetlo – hnedá a miery má 80 – 60 – 87. Má staršiu sestru a mladšieho brata. Objavili ju v súťaži Kenvelo Elite Model Look Slovakia, kde sa umiestnila na druhom mieste v národnom finále. Vyštudovala odbor *hotelová akadémia* na Strednej odbornej škole obchodu a služieb v Trenčíne. Od roku 2009 žije v New Yorku.

## Kariéra
Jej kariéra odštartovala v roku 2004, keď sa zúčastnila súťaže Kenvelo Elite Model Look. Prešla kastingom a v slovenskom kole sa umiestnila na 2. mieste. Na následnom svetovom finále sa umiestnila vo finálovej TOP 15. Jej prvá prehliadka bola pre Vivenne Westwood v Prahe, kde predvádzala šaty, ktoré vážili asi . V roku 2006 odštartovala jej kariéra v New Yorku, keď predvádzala pre značku Rodarte. Pokračovala prehliadkou v Paríži pre značku Rochas. Tam si ju všimli a začala dostávať mnoho ďalších ponúk. V roku 2010 mala možnosť účinkovať v kampani na parfum Dior Homme, ktorú režíroval Guy Ritchie a ocitla sa po boku slávneho herca Jude Law . Ako jediná slovenská modelka dostala v roku 2007 možnosť predvádzať na prestížnej show Victoria's Secret . Objavila sa tiež v Show Jana Krause 13. decembra 2013. Dnes pracuje pre agentúru Elite Model Management, ktorej je ambasádorkou a patrí medzi TOP 15.

**Prehliadky:* Christian Dior, Bottega Veneta, Alexander McQueen, Giorgio Armani, Dolce & Gabbana, Versace, Ann Demeulemeester, John Galliano, Chanel, Victoria's Secret
**Editorály:* Vogue, Harper´s Bazzar, Velvet, Elle, Marie Claire, Amica, L'Officiel
**Kampane:* Christian Dior, Givenchy, Vivienne Westwood, Christian Lacroix, Monique Lhuillier, Piazza Sempione

## Referencie

## Pozri aj
* Daniela Peštová
* Adriana Sklenaříkova 
* Adriana Limová

## Externé odkazy
* Michaela Kocianová na Instagrame
* Michaela Kocianová na Elite Model Look
* Michaela Kocianová na Elite Models 
* Michaela Kocianová na FMD.com

Kategória:Slovenské modelky
Kategória:Osobnosti z Trenčína
Menón (mytológia)

**Menón** (*Menón*) je v gréckej mytológii trójsky bojovník v trójskej vojne.

Menón bol trójsky bojovník, ktorý bojoval v trójskej vojne. Jediná zmienka o ňom je v dvanástom speve Homérovej Iliady, kde umiera rukou lapithského bojovníka Leontea, bojujúceho na strane Achájcov. 

V dvanástom speve Iliady sa rozpútala bitka o hradby, ktoré chránili achájsky tábor pred Trójanmi. Aj keď boli hradby veľmi pevné, vybudované z kameňov a dreva, urputný nápor nevydržali a Trójania pod velením hlavného veliteľa Hektora prenikli do achájskeho tábora.

Homér veľmi pútavo opisuje obraz boja, plného krutosti, počas ktorého umiera aj Menón: „*Vtedy syn Peirithoov, udatný muž Polypoites, Damasa zasiahol kopijou skrz prilbu s kovovými lícnicami, nemohla kovová prilba úder zadržať, kovový hrot prerazil naskrz jeho lebku, až celý mozog mu v hlave zaliala krv – tak Damasa zabil, keď sa na neho rútil. Potom chrabrého Pylóna a Ormena preklal, zbroj im odňal; Potom zas Leonteus, bojovník neľútostný, syna Antimacha, Hippomacha pri opasku prepichol svojím oštepom presným. Nato zas brúsený meč Lenteus vytasil z pošvy a najskôr na Antifa sa vyrútil a jemu zblízka ranu zasadil – ten naznak zvalil sa na zem. Potom zas Trójanov Iamena, Menóna a Oresta, všetkých do jedného mečom zrazil na živnú pôdu.*"
  
## Referencie a bibliografia

Kategória:Postavy gréckej mytológie
Kategória:Trójska vojna